STATVTVM est, vt quicquid de mensa quotidiana a fratribus superest, eleemosyna communis accipiat. Causa instituti huius fuit, quia contra morem pene omnium tam religiosorum quam seculariū, si tantum de pane cuilibet fratri superesset, quod panis more absque casu in mēsam subsistere posset, non eleemosynę, sed custodi refectorij, vt seruaretur in crastinū, reddebatur. Quicquid autem vini supererat, exceptis quibusdam ieiuniorum diebus,  die qua frater defunctus tumulabatur, custos vini in crastinum similiter reseruabat. Hoc quia inhonestum videbatur,  vt insuper id eleemosynæ adderetur, omnes absque aliqua exceptione mensarum, refectorij atque infirmariæ reliquiæ eleemosynæ datæ sunt.